უნივერსიტეტის ღონისძიებების პორტალი

EURAM-ის ვიცეპრეზიდენტის, ჰანს ლუნდბერგის, საჯარო ლექცია: „Learning as an entrepreneurial process”
2015-10-27 16:00 (Asia/Dubai)
ილიას სახელმწიფო უნივერსიტეტის უწყვეტი განათლების დეპარტამენტი, ტემპუსის პროექტის – LeAGUe (A Network for Developing Lifelong learning in Armenia, Georgia and Ukraine) – ფარგლებში, მასპინძლობს EURAM-ის (The European Academy of Management) ვიცეპრეზიდენტს, ბიზნესისა და ეკონომიკის ფილოსოფიის დოქტორს, შვედეთის ლინეუსის უნივერსიტეტის ლექტორს ჰანს ლუნდბერგს.
27 ოქტომბერს, სამშაბათს, 16:00 საათზე, ილიას სახელმწიფო უნივერსიტეტის G106 აუდიტორიაში, ჰანს ლუნდბერგი წაიკითხავს საჯარო ლექციას თემაზე: „Learning as an Entrepreneurial Process”, რომლის მიზანია, დამსწრე საზოგადოებას მიაწოდოს ინფორმაცია უწყვეტი განათლების და მეწარმეობის მნიშვნელობაზე დღევანდელ მსოფლიოში.
საჯარო ლექცია წარიმართება ინგლისურ ენაზე, თანმიმდევრული ქართული თარგმანით. ლექციის დასასრულს, აუდიტორიას შესაძლებლობა ექნება, მიმართოს სპიკერს თემასთან დაკავშირებული ნებისმიერი კითხვით.
დაინტერესების შემთხვევაში, გთხოვთ, გაიაროთ ონლაინ რეგისტრაცია შემდეგ ბმულზე: https://goo.gl/MJOhXZ
ლექციის დრო: 27 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)

პროფესორ მარიანე შაგის საჯარო ლექცია: “წმინდა მარტინე ტურელი და მეუდაბნოე მამები: გვიანანტიკური სამონასტრო გაჯიბრება”
2015-10-27 17:00
27 ოქტომბერს, სამშაბათს, 17:00 საათზე, ილიას სახელმწიფო უნივერსიტეტის E 301 აუდიტორიაში ჩატარდება ცენტრალური ევროპის უნივერსიტეტის (Central European University, Budapest) და ბუდაპეშტის ეოტვოშ ლორანდის უნივერსიტეტის (Eötvös Loránd University) ასოცირებული პროფესორის, მარიანე შაგის, საჯარო ლექცია თემაზე: “წმინდა მარტინე ტურელი და მეუდაბნოე მამები: გვიანანტიკური სამონასტრო გაჯიბრება”.
პროფესორის შესახებ:
აღმოსავლეთსა და დასავლეთს შორის მარიანე შაგის კვლევები ინტერდისციპლინარულია და მოიცავს ლათინურენოვანი დასავლეთის რელიგიურ, სოციალურ, კულტურულ და პოლიტიკურ ისტორიას გვიან ანტიკურობასა და შუა საუკუნეებში. 1999-2003 წლებში იგი იყო უნგრეთის კულტურული ინსტიტუტის აკადემიური დირექტორი პარიზში. სხვადასხვა დროს კითხულობდა ლექციებს პარიზის, პუატიეს, ტურის (საფრანგეთი), ტურკუს (ფინეთი) და ვარშავის (პოლონეთი) უნივერსიტეტებში; არის საზაფხულო სკოლის ორგანიზატორი ცენტრალური ევროპის უნივერსიტეტსა და რომის უნგრულ აკადემიაში; უნგრეთის განათლებისა და მეცნიერების სამინისტროს მიერ დაწესებული ფრანკოის (Fraknói) პრემიის 2006 წლის ლაურეატი; უნგრეთის პატრისტიკული ასოციაციის ფუძემდებელი და ნაციონალური კორესპონდენტი; აგრეთვე Lectio Divina (Bakonybél Saint Mauritius Abbey- L’Harmattan Budapest) სერიის რედაქტორი და Hungarian Historical Review-სა და Communio International Catholic Review-ს სარედაქციო საბჭოს წევრი.
მარიანე შაგის გამოცემული აქვს მონოგრაფიები: Martyrs and Poems: The Cult of the Saints in Rome under Damasus, A. D. 366-384 [მოწამენი და პოემები: წმინდანთა კულტი დამასის დროს (366-384)] და Saint Martin of Tours: Asceticism and Power in Late Antiquity [წმინდა მარტინე ტურელი: ასკეტიზმი და ძალაუფლება შუა საუკუნეებში].
ლექციის შესახებ:
ასკეტთა შორის გაჯიბრება არ იყოს ახალი გვიან ანტიკურ პერიოდში არც ეგვიპტური უდაბნოსთვის, არც კაპადოკიისათვის და არც რომაული საგვარეულო მონასტრებისა თუ განათლებული ქრისტიანულ ელიტისათვის, რომლის წიაღშიაც მოხდა ასკეტ გმირთა – მაგ., ანტონი ეგვიპტელის, პავლე თებელისა თუ მარტინე ტურელის – გასაოცარი ღვაწლის დაფიქსირება და შემდგომი გავრცელება რომის იმპერიაში. თავისებურებით ხასიათდება ლათინური მონასტიციზმის დაფუძნების შესახებ ტექსტებში ასახული გაჯიბრება დასავლელ და აღმოსავლელ ასკეტთა შორის.
ლექციაში განხილული იქნება მონასტიკური გაჯიბრების კომპლექსური სტრატეგიების ძირითადი მაგალითის – სულპიციუს სევერუსის (Sulpicius Severus; 363-420 წწ.) ნაშრომის, ”დიალოგები მარტინეს სათნოების შესახებ” (Gallus, or Dialogues on the Virtues of Martin) – ლიტერატურული ამბიციები და ქვეტექსტი.
ეს ნაშრომი მიზნად ისახავს, თვალნათლივ წარმოაჩინოს გალების მონასტიციზმის უპირატესობა ეგვიპტურ მონასტიციზმზე. სულპიციუსი არა მხოლოდ ათავსებს გალიას ერთ რიგში კაპადოკიასთან, ჩრდილოეთ იტალიასთან, პალესტინასა და ეგვიპტესთან, როგორც კიდევ ერთ რეგიონს, სადაც უდაბნო ზეციურ ქალაქად გადაიქცა, არამედ სახავს გალიას, როგორც მოდელს აღმოსავლეთის ასკეტთათვის, რომლებიც რჩევას დასავლეთის ასკეტებს ეკითხებიან. ტექსტის თანახმად, უდაბნოში მამები მხოლოდ ერთ წიგნს, სულპიციუსის ”მარტინეს ცხოვრებას” კითხულობდნენ და ავტორს ხმამაღლა ევედრებოდნენ გაგრძელების დაწერას!
Gallus-ში წმინდა მარტინე არა მხოლოდ პლატონს აღემატება სიბრძნით და კიპრიანეს მარტვილობის სურვილით, არამედ მისი ასკეტიკური სწრაფვაც აღემატება ანტონისა და პახომის სწრაფვას, მიუხედავად მისი გარკვეულწილად „დარღვეული“ საეპისკოპოსო ცხოვრების წესისა. არანაკლები თავგადადებით სულპიციუსი ცდილობს წარმოადგინოს საკუთარი თავი, როგორც ახალი ყაიდის ქრისტიანი მწერალი, რომელიც პირად თუ საეკლესიო მიღწევათაგან დამოუკიდებლად ასრულებს ასკეტური ქარიზმის ავტორიტატული მედიატორის როლს. მეუდაბნოე მამათა მხარდაჭერა ვრცელდება არა მხოლოდ მარტენეზე, არამედ სულპიციუსზეც, ვინაიდან სწორედ მის მიერ მარტინეს შესახებ დაწერილი მტკიცებულებაა მოთხოვნადი. რა დასკვნების გამოტანა შეიძლება კონკრეტული ჰაგიოგრაფიული ტექსტის წმინდა სტატუსისა და, ზოგადად, სამონასტრო წიგნიერების შესახებ? სწორედ ამ საკითხის გაშუქებას ისახავს ლექცია მიზნად.
დრო: 27 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის E 301 აუდიტორია (ჩოლოყაშვილის გამზ. №3/5)

ანა სიჭინავას სემინარი: „როგორ დავგეგმოთ კარიერა. პრაქტიკული რჩევები დამწყები პროფესიონალებისთვის
2015-10-28 16:00
28 ოქტომბერს, ოთხშაბათს, 16:00 საათზე, ილიას სახელმწიფო უნივერსიტეტის E 406 აუდიტორიაში, ილიაუნის ბიზნესის სკოლის მოწვევით, სადაზღვევო კომპანია ”ალდაგის” HR განყოფილების ხელმძღვანელი, ანა სიჭინავა, ჩაატარებს სემინარს თემაზე: „როგორ დავგეგმოთ კარიერა. პრაქტიკული რჩევები დამწყები პროფესიონალებისთვის”.
დრო: 28 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის E 406 აუდიტორია (ჩოლოყაშვილის გამზ. №3/5)
დასწრება თავისუფალია.

გრანტები სტუდენტური ინოვაციური პროექტებისათვის
2015-10-28 17:00
28 ოქტომბერს, ოთხშაბათს, 17:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” (ჭავჭავაძის გამზ. №32) შედგება საინფორმაციო შეხვედრა საგრანტო კონკურსთან დაკავშირებით, რომელსაც განათლების, მეცნიერებისა და ტექნოლოგიების განვითარების თს ფონდი ხვალინდელი წარმატებისათვის აცხადებს სტუდენტური ინოვაციური პროექტებისათვის.
კონკურსის მიზანი:
კონკურსის მიზანია, აამაღლოს სტუდენტების კვლევების კომერციალიზაციაში ჩართვის მოტივაცია; დაეხმაროს ნიჭიერ ახალგაზრდებს ინოვაციური იდეების რეალიზაციაში; გაზარდოს სტუდენტების მისწრაფება, მიღებული ცოდნა გამოიყენონ პრაქტიკული ინოვაციებისთვის; მიმართოს ნიჭიერი და კრეატიული სტუდენტების ინტელექტუალური პოტენციალი მაღალტექნოლოგიური მეწარმეობის განვითარებისკენ, ამ გზით კი ხელი შეუწყოს ქვეყნის ბიზნესის კონკურენტუნარიანობის გაუმჯობესებასა და, საბოლოოდ, ცოდნაზე დაფუძნებული ეკონომიკის ჩამოყალიბებას.
მონაწილეობის პირობები:
კონკურსში მონაწილეობა შეუძლიათ საქართველოს ან მის ფარგლებს გარეთ უმაღლესი ან/და პროფესიული საგანმანათლებლო დაწესებულების სტუდენტებს (ასევე პირებს, რომელთაც 2015 წელს დაამთავრეს ზემოაღნიშნული საგანმანათლებლო დაწესებულებებიდან ერთ-ერთი და აქვთ ამის დამადასტურებელი დოკუმენტი).
პროექტის ხელმძღვანელი უნდა იყოს საქართველოს მოქალაქე.
კონკურსზე წარმოდგენილი პროექტები უნდა აკმაყოფილებდეს შემდეგ მოთხოვნებს: პროექტის ხანგრძლივობა არ უნდა აღემატებოდეს 6 თვეს, ხოლო ფონდიდან მოთხოვნილი თანხა – 10 000 ლარს.
ცალკეულ შემთხვევებში, ფონდი განიხილავს წარმატებული პროექტების გაგრძელებისა და დამატებითი დაფინანსების შესაძლებლობას.
რეგისტრაცია და ვადები:
კონკურსში მონაწილეობის მისაღებად, აუცილებელია, გაიაროთ რეგისტრაცია ფონდის ვებგვერდზე www.tsfund.ge და შეავსოთ პროფესიული ბიოგრაფიის (CV) ფორმა. ამის შემდეგ შეძლებთ, დაარეგისტრიროთ საგრანტო პროექტი.
პროექტების ელექტრონული რეგისტრაცია შესაძლებელია 2015 წლის 25 ნოემბრის 00:00 საათამდე.
კონკურსის პირველ ეტაპზე, პროექტის საბოლოო წარდგენის შემდეგ, ელექტრონული ბაზა პროექტს მიანიჭებს უნიკალურ შიფრს და განცხადება კონკურსში მონაწილეობის შესახებ, ხელმოწერილი, დასკანერებული სახით, 26 ნოემბრის 00:00 საათამდე გაიგზავნება ფონდში შემდეგ ელექტრონულ მისამართზე: sig@tsfund.ge
საკონტაქტო ინფორმაცია:
ანი ჩიქოვანი
ტელ.: 577 741447
ელფოსტა: chikovani@tsfund.ge
გელა ჯავახიშვილი
ტელ.: 577 112001
ელფოსტა: javakhishvili@tsfund.ge

რატი ამაღლობელის “სიტყვის სახელოსნო”: ”ვეფხისტყაოსანი” და მარადქალურობის იდეა
2015-10-28 19:00
28 ოქტომბერს, ოთხშაბათს, 19:00 საათზე, ილიაუნის თეატრში, შეხვედრების ციკლის – პოეზია და რეციტაცია – ფარგლებში, პოეტი რატი ამაღლობელი აგრძელებს საუბარს თემაზე: ”ვეფხისტყაოსანი” და მარადქალურობის იდეა. მომხსენებელი ისაუბრებს შემდეგ თემებზე: თამარი ხალხურ პოეზიაში; ღვთისმშობელი და თამარი; მნემოსინე-მეხსიერება, როგორც ცხრა მუზის ერთობლიობა; ღვთისმშობელი და ქართული სასულიერო პოეზია; თამარი და ქართული სამიჯნურო პოეზიის დაბადება; თამარი და რუსთაველი; სიყვარული, როგორც შემეცნების ძალა.
დრო: 28 ოქტომბერი, 19:00 საათი
ადგილმდებარეობა: ილიაუნის თეატრი (ჭავჭავაძის გამზ. №32)
დასწრება თავისუფალია.

რაინერ მარია რილკესადმი მიძღვნილი საერთაშორისო კონფერენცია
2015-10-29 17:00
29-30 ოქტომბერს, ილიას სახელმწიფო უნივერსიტეტის ავსტრიული კულტურის ცენტრი, კავკასიურ სახლთან და მწერალთა სახლთან თანამშრომლობითა და ავსტრიის საგარეო საქმეთა სამინისტროს მხარდაჭერით, გიწვევთ ავსტრიელი მწერლის, რაინერ მარია რილკეს დაბადებიდან 140 წლისთავისადმი მიძღვნილ საერთაშორისო კონფერენციაზე.
კონფერენცია წარიმართება გერმანულ ენაზე (თარგმანის გარეშე).
კონფერენციის სრული პროგრამა იხილეთ აქ.
დასწრება თავისუფალია.

პიერ პაოლო პაზოლინის “ქუჩის ბიჭები” - წიგნის პრეზენტაცია
2015-10-29 19:00
29 ოქტომბერს, ხუთშაბათს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის ლიტერატურული კლუბი და გამომცემლობა ”დიოგენე“ გიწვევთ პიერ პაოლო პაზოლინის რომანის პრეზენტაციაზე. რომანს სახელწოდებით “ქუჩის ბიჭები” მთარგმნელი ხათუნა ცხადაძე და პოეტი შოთა იათაშვილი წარადგენენ.
ცნობილი იტალიელი კინორეჟისორის, მწერლისა და პოეტის პიერ პაოლო პაზოლინის (1922-1975) ”ქუჩის ბიჭები” 1956 წელს გამოვიდა და ერთბაშად მოიპოვა პოპულარობა, თუმცა რომანი მაშინვე მწვავედ გააკრიტიკეს, ავტორს კი სასამართლოში უჩივლეს.
რომანში მოქმედება 1940-50-იან წლებში მიმდინარეობს. ჩვენ თვალწინ იშლება გერმანული ოკუპაციისა და ომის შემდგომდროინდელი რომი – ღარიბული გარეუბნებისა და მუდმივად ქუჩაში მოწანწალე ნახევრად მშიერი ბიჭების ქალაქი. ამ ბიჭების ერთადერთი საზრუნავი თავის გატანაა, რისთვისაც ისინი არაფერს ერიდებიან. პრეზენტაციის დღეს წიგნი 14.90 ლარის ნაცვლად 10 ლარად გაიყიდება.
დრო: 29 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

თამარ ქალდანის საჯარო ლექცია: „პერსონალურ მონაცემთა დაცვის ინსპექტორი - რეფორმის მიმდინარეობა, გამოწვევები“
2015-10-30 15:00
30 ოქტომბერს, პარასკევს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის კონსტიტუციური კვლევების ცენტრის მოწვევით, პერსონალურ მონაცემთა დაცვის ინსპექტორი, თამარ ქალდანი, წაიკითხავს საჯარო ლექციას თემაზე: „პერსონალურ მონაცემთა დაცვის ინსპექტორი – რეფორმის მიმდინარეობა, გამოწვევები“.
დრო: 30 ოქტომბერი, 15:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. №32)
დასწრება თავისუფალია.

შეხვედრა ფარმაცევტული საწარმოს, შპს „ჯი-ემ-პი“-ს, წარმომადგენლებთან
2015-10-30 16:00
30 ოქტომბერს, 16:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ტექნოლოგიების კომერციალიზაციის ოფისის ორგანიზებით, გაიმართება შეხვედრა ფარმაცევტული საწარმოს, შპს „ჯი-ემ-პი“-ს, გენერალურ დირექტორთან, გიორგი ანთაძესთან, და ამავე კომპანიის დირექტორთან ხარისხის დარგში, ეკატერინე კოპლატაძესთან. შეხვედრას ასევე დაესწრებიან საქართველოში ბიოლოგიისა და ბიოტექნოლოგიის დარგში მოღვაწე მეცნიერები.
შეხვედრის მიზანია მკვლევრებსა და მწარმოებლებს შორის კომუნიკაციის გაუმჯობესება და სამომავლო თანამშრომლობის შესაძლებლობების განხილვა.
შეხვედრის ფარგლებში, შპს „ჯი-ემ-პი“-ს წარმომადგენლები წარადგენენ კომპანიის წინაშე არსებულ გამოწვევებს. მეცნიერებს ექნებათ საშუალება, დასვან შეკითხვები და განიხილონ თანამშრომლობის შესაძლებლობები.
დრო: 30 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)

პროფესორ ქეთევან ხუციშვილის მოხსენება: გაზიარებული სალოცავები (ქვემო ქართლის ეთნოგრაფიული მასალების მიხედვით)
2015-10-30 16:00
30 ოქტომბერს, პარასკევს, 16:00 საათზე, ილიას სახელმწიფო უნივერსიტეტის A103 აუდიტორიაში, ილიაუნის სავლე წერეთლის ფილოსოფიის ინსტიტუტის წევრის, ქეთი გურჩიანის, ორგანიზებით, გაიმართება მორიგი კვლევითი შეხვედრა ანთროპოლოგებისთვის. შეხვედრის ფარგლებში, პროფესორი ქეთევან ხუციშვილი წაიკითხავს მოხსენებას: გაზიარებული სალოცავები (ქვემო ქართლის ეთნოგრაფიული მასალების მიხედვით).
დრო: 30 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის A103 აუდიტორია (ჭავჭავაძის გამზ. №32)
დასწრება თავისუფალია.

სემიოტიკის მე-6 სამეცნიერო კონფერენცია
2015-10-31 11:30
31 ოქტომბერს ილიას სახელმწიფო უნივერსიტეტის სემიოტიკის კვლევითი ცენტრი და ჟურნალი ”სემიოტიკა” გიწვევთ სემიოტიკის მე-6 სამეცნიერო კონფერენციაზე.
კონფერენციის თემაა: ქალაქის სემიოტკა და სემიოტიკა ქალაქში.
31 ოქტომბერს, 12:00 საათზე, ილიას სახელმწიფო უნივერსიტეტის A 101 აუდიტორიაში (ჭავჭავაძის გამზ. №32), კონფერენციის პლენარულ სხდომაზე, გაიმართება პრეზენტაცია ილიას სახელმწიფო უნივერსიტეტის პროფესორის, გურამ ყიფიანის ახალი წიგნისა – “ქალაქი სურიუმი”.
კონფერენციის პროგრამა იხილეთ აქ.
დასწრება თავისუფალია

საერთაშორისო კონფერენცია - ენისა და მეტყველების თერაპია: თანამედროვე მიდგომები და პერსპექტივები საქართველოში
2015-11-02 09:30
2 ნოემბერს, 9:30-დან 17:00 საათამდე, ილიას სახელმწიფო უნივერსიტეტის A 101 აუდიტორიაში გაიმართება საერთაშორისო კონფერენცია – ენისა და მეტყველების თერაპია: თანამედროვე მიდგომები და პერსპექტივები საქართველოში (Speech and Language Therapy: Contemporary Approaches and Perspectives in Georgia).
წელიწად-ნახევარზე მეტია, ილიას სახელმწიფო უნივერსიტეტის ბავშვის განვითარების ინსტიტუტი, საქართველოს პორტიჯის ასოციაციასთან ერთად, ფონდ „ღია საზოგადოება – საქართველოს“ მხარდაჭერით, ენისა და მეტყველების თერაპიის თანამედროვე აკადემიური პროგრამის მომზადებაზე მუშაობს.
კონფერენცია მიზნად ისახავს უკვე გაწეული სამუშაოს შეჯამებას და ქართველი და უცხოელი კოლეგების ერთობლივ მსჯელობას ენისა და მეტყველების თერაპიის სპეციალობის განვითარების პერსპექტივებზე საქართველოში.
კონფერენციაზე, პროექტში ჩართული პარტნიორები გრონინგენის (ჰოლანდია), ავეიროს (პორტუგალია) და ზაგრების უნივერსიტეტებიდან, ასევე სხვა საერთაშორისო ორგანიზაციებიდან, წარმოადგენენ მოხსენებებს ენისა და მეტყველების თერაპიის შემდეგ საკვანძო საკითხებზე:

მეტყველების დარღვევების თერაპიის თანამედროვე მიდგომები;
აფაზიის შედეგები აფაზიის მქონე ადამიანებისა და მათი ოჯახის წევრებისათვის ;
ენისა და მეტყველების თერაპიის სწავლების 50-წლიანი გამოცდილება ზაგრების უნივერსიტეტში;
კომუნიკაცია მეტყველების გარეშე, ინტერაქტიური მიდგომა ფუნქციური კომუნიკაციისადმი;
კომუნიკაციური პარტნიორის როლი მრავლობითი სენსორული დარღვევის მქონე ბავშვბისათვის.

2 ნოემბერს, საერთაშორისო კონფერენციაზე დასწრება თავისუფალია.
3 ნოემბერს, 10:00-დან 17:00 საათამდე, ილიას სახელმწიფო უნივერსიტეტის F 303 აუდიტორიაში ჩატარდება სამუშაო შეხვედრა, რომელზეც ენის და მეტყველების თერაპიის განვითარების სამუშაო ჯგუფის ქართველი და უცხოელი პარტნიორები დარგის მომავალი განვითარების კონკრეტულ გეგმას შეიმუშავებენ.

მეცნიერებისა და ინოვაციების საერთაშორისო კვირეულის ფარგლებში ახალგაზრდა მკვლევართა კლუბების ქსელის მოსწავლეები აბასთუმნის ასტროფიზიკურ ობსერვატორიას ესტუმრებიან
2015-11-02 10:48
საქართველოს განათლებისა და მეცნიერების სამინისტროს ორგანიზებით, 10-17 ნოემბერს გაიმართება მეცნიერებისა და ინოვაციების საერთაშორისო კვირეული – საქართველო 2015. კვირეულის ფარგლებში, 15 ნოემბერს, ილიაუნის ახალგაზრდა მკვლევართა კლუბების ქსელის ყველაზე აქტიური 42 მოსწავლე ილიას სახელმწიფო უნივერსიტეტის აბასთუმნის ასტროფიზიკურ ობსერვატორიას ეწვევა.
ილიას სახელმწიფო უნივერსიტეტის ახალგაზრდა მკვლევართა კლუბების ქსელი არის პროექტი, რომელიც მიზნად ისახავს სხვადასხვა ინტერესებისა და ასაკის მოზარდებში:

საბუნებისმეტყველო მეცნიერებების პოპულარიზაციას;
სამყაროს შესწავლისა და შეცნობის სურვილის გაზრდას;
ცოდნის და უნარების გაზიარების სურვილის გაზრდას;
თანამედროვე მსოფლიოში მეცნიერების როლის გათვითცნობიერებას;
ბავშვების, მოზარდების და მასწავლებლების ჩართვას სასწავლო პროცესში

საბუნებისმეტყველო ექსპერიმენტების გამოყენებით.
ამჟამად, ილიაუნის ახალგაზრდა კლუბების წევრია:

35 სკოლა;
35 მასწავლებელი
500-მდე მოსწავლე

ახალგაზრდა მკვლევართა კლუბების ქსელის შესახებ დამატებითი ინფორმაცია იხილეთ აქ.

ილიაუნის STEM ღია კარის დღეები აბიტურიენტებისთვის მეცნიერებისა და ინოვაციების საერთაშორისო კვირეულის ფარგლებში
2015-11-02 10:50
საქართველოს განათლებისა და მეცნიერების სამინისტროს ორგანიზებით, 10-17 ნოემბერს გაიმართება მეცნიერებისა და ინოვაციების საერთაშორისო კვირეული – საქართველო 2015.
კვირეულის ფარგლებში, 10 -17 ნოემბერს ილიას სახელმწიფო უნივერსიტეტში ჩატარდება STEM ღია კარის დღეები აბიტურიენტებისთვის.
ღია კარის დღეზე თქვენ გელოდებათ საინტერესო შემეცნებითი პროგრამა, რომელიც მომავალი პროფესიის არჩევაში დაგეხმარებათ. გადმოგეცემათ ილიაუნის სიმბოლიკიანი სუვენირები.
ღია კარის დღეზე დასწრების მსურველებმა უნდა შეავსოთ მარტივი სარეგისტრაციო ფორმა არაუგვიანეს 7 ნოემბრისა.

სარეგისტრაციო ფორმა

STEM ღია კარის დღის განრიგი

მისალმება, სასწავლო ტურის პროგრამის გაცნობა;
ილიას სახელმწიფო უნივერსიტეტისა და მისი საბუნებისმეტყველო მეცნიერებებისა და საინჟინრო ფაკულტეტის პრეზენტაცია;
ვიზიტი ილიაუნის ლაბორატორიებში (ილიაუნის G კორპუსი);
ვიზიტი ფაბლაბში (ილიაუნის S კორპუსი);
ვიზიტი გეიმლაბში (ილიაუნის H კორპუსი);
ილიაუნის აუდიტორიების, ბიბლიოთეკის, უნიფუდის გაცნობა.

ღია კარის დღეზე დასწრების რეგისტრირებულ მსურველებს დავუკავშირდებით და შევატყობინებთ ღია კარის დღის ჩატარების დროს და დეტალებს.

დაიწყე ბიზნესი FabLab-თან ერთად - საინფორმაციო შეხვედრა
2015-11-02 16:00
2 ნოემბერს, ორშაბათს, 16:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” გაიმართება საქართველოს ინოვაციების და ტექნოლოგიების სააგენტოს საინფორმაციო შეხვედრა პროექტზე: “დაიწყე ბიზნესი FabLab-თან ერთად”.
ილიაუნის სამრეწველო ინოვაციების ლაბორატორია FabLab თქვენს იდეებს რეალურ პროდუქტებად აქცევს, ამაში კი FabLab-ის პროფესიონალი და გამოცდილი მენტორები დაგეხმარებიან.
FabLab Iliauni საუკეთესო შესაძლებლობაა მეიქერებისა და კრეატიული ადამიანებისთვის, აქციონ იდეა შემოსავლიან ბიზნესად!
განსახილველი თემები:
რა არის Fab Lab?

სამრეწველო ინოვაციების ლაბორატორია, სადაც წარმოდგენილია დანადგარები: ლაზერული მჭრელი, 3D პრინტერი, CNC და სხვა.

რა არის კრეათონი?

კრეათონი არის პროცესი, რომლის დროსაც მონაწილეები ქმნიან გუნდებს და მუშაობენ იდეებზე, რომლებსაც აქცევენ პროდუქტად Fab Lab-ის დახმარებით და შემდეგ გაყიდიან.

რა არის მენტორშიპი?

პროცესი, როდესაც შექმნილ გუნდებს რჩევებს აძლევენ გამოცდილი ადამიანები.

ვინ იქნებიან მენტორები?

თემურ მაისურაძე – პარლამენტის წევრი
ალექსანდრე ცინცაძე – ”სოლარის ინვესტმენტი”
ვახო ვახტანგიშვილი – სარეკლამო კომპანია “ლივინგსტონის” დამფუძნებელი

გთხოვთ, გაიაროთ რეგისტრაცია ბმულზე :https://goo.gl/YVuOye

შეხვედრის დრო: 2 ნოემბერი, 16:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

ერაზმუს მუნდუსის გაცვლითი პროექტის შემაჯამებელი კონფერენცია
2015-11-03 15:42
2015 წლის 3-5 ნოემბერს ილიას სახელმწიფო უნივერსიტეტი უმასპინძლებს ევროკომისიის მიერ დაფინანსებული ერაზმუს მუნდუსის მეორე აქტივობის პროექტის – Mobilities for Innovation and Development (MID) – შემაჯამებელ კონფერენციას ერაზმუს მუნდუსის მეორე აქტივობის პროექტთან – Whole Europe Beyond Borders (WEBB) – თანამშრომლობით, რომლის კოორდინატორია ბოლონიის უნივერსიტეტი (იტალია). კონფერენცია ჩატარდება ილიას სახელმწიფო უნივერსიტეტისა და თბილისის სახელმწიფო უნივერსიტეტის ერთობლივი ორგანიზებით. შეხვედრას გაუძღვებიან ორი პროექტის კონსორციუმის წევრი უნივერსიტეტების წარმომადგენლები სხვადასხვა ქვეყნიდან.
კონფერენციის ძირითადი მიზანია უმაღლესი განათლების სფეროში ინოვაციისა და განვითარებისთვის საერთაშორისო მობილობების, სტუდენტთა და პროფესორთა გაცვლების მნიშვნელობის ხაზგასმა. ღონისძიებაზე განხილული იქნება გაცვლითი პროექტების შედეგად მიღებული გამოცდილების გავლენა სტუდენტებისა და უნივერსიტეტის თანამშრომლების პროფესიულ განვითარებაზე, ასევე, საერთაშორისო მობილობისა და თანამშრომლობის პროექტებში უნივერსიტეტების მონაწილეობის მნიშვნელობა ინოვაციისა და განვითარების ხელშეწყობისათვის.
ერაზმუს მუნდუსის მეორე აქტივობის პროექტი – Mobilities for Innovation and Development (MID) – ტურკუს უნივერსიტეტის (ფინეთი) კოორდინირებით ხორციელდება 2012 წლიდან. ილიას სახელმწიფო უნივერსიტეტი პროექტში ჩართული ერთადერთი ქართული უმაღლესი სასწავლო დაწესებულებაა. MID-ის ფარგლებში 2012-2016 სასწავლო წლებში განხორციელდა 30-მდე მობილობა კონსორციუმის წევრ ევროპულ უნივერსიტეტებში როგორც სტუდენტებისათვის, ისე უნივერსიტეტის თანამშრომლებისთვის.

საკონსულტაციო შეხვედრა მაგისტრანტთა სასწავლო-კვლევითი პროექტების გრანტით დაფინანსების 2015 წლის კონკურსში მონაწილეობის მსურველებთან
2015-11-03 18:00
3 ნოემბერს, 18:00 საათზე, ილიას სახელმწიფო უნივერსიტეტის A101 აუდიტორიაში გაიმართება შოთა რუსთაველის ეროვნული სამეცნიერო ფონდის წარმომადგენელთა საკონსულტაციო შეხვედრა მაგისტრატურის საფეხურის სტუდენტებთან. შეხვედრის ფარგლებში, მომხსენებლები მიზნობრივ აუდიტორიას განუმარტავენ ეროვნული სამეცნიერო ფონდის მიერ გამოცხადებული საგრანტო კონკურსის პირობებსა და წესს.
მაგისტრანტთა სასწავლო-კვლევითი პროექტების დასაფინანსებლად გრანტების გაცემის მიზანია მაგისტრატურის აკრედიტებულ საგანმანათლებლო პროგრამაზე ჩარიცხული მაგისტრანტების სამაგისტრო ნაშრომის ფარგლებში სამეცნიერო კვლევების ხარისხის გაზრდის, აკადემიური დონის ამაღლებისა და კვლევითი უნარ-ჩვევების განვითარების ხელშეწყობა, ასევე, საქართველოს უმაღლესი საგანმანათლებლო დაწესებულების სამეცნიერო-კვლევითი პოტენციალის გაუმჯობესების, სწავლის პროცესში კვლევის ინტეგრაციისა და თემატური და/ან ინტერდისციპლინური მიმართულებით კვლევითი აქტივობის განვითარების ხელშეწყობა.
კონკურსში მონაწილეობა შეუძლია უმაღლესი საგანმანათლებლო დაწესებულების მაგისტრატურის აკრედიტებულ საგანმანათლებლო პროგრამაზე ჩარიცხულ, სტუდენტის აქტიური სტატუსის მქონე საქართველოს მოქალაქეს. გრანტის მიღების პერიოდში მაგისტრანტი უნდა იყოს მაგისტრატურის საგანმანათლებლო პროგრამის დამამთავრებელი ან დამამთავრებლის წინა სემესტრის სტუდენტი.
საკონკურსო პროექტის ხანგრძლივობა შეიძლება იყოს 4-10 თვე, ფონდიდან მოთხოვნილი ჯამური ბიუჯეტი არ უნდა აღემატებოდეს 6 000 ლარს.
კონკურსის შესახებ ინფორმაცია იხილეთ ფონდის ვებგვერდზე
დრო: 3 ნოემბერი, 18:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ. №32)

რატი ამაღლობელის “სიტყვის სახელოსნო”: სიყვარული “ვეფხისტყაოსანში”, როგორც შემეცნების უმთავრესი ძალა
2015-11-04 19:00
4 ნომბერს, ოთხშაბათს, 19:00 საათზე, ილიაუნის თეატრში, შეხვედრების ციკლის – პოეზია და რეციტაცია – ფარგლებში, პოეტი რატი ამაღლობელი წაიკითხავს საჯარო ლექციას: სიყვარული “ვეფხისტყაოსანში”, როგორც შემეცნების უმთავრესი ძალა. მომხსენებელი ისაუბრებს შემდეგ თემებზე: ცოდნა და სიყვარული; ხე ცნობადისა და ხე სიცოცხლისა; “მით ვისწავლებით, მოგვეცეს შერთვა ზესთ მწყობრთა წყობისა”; “სიყვარული აგვამაღლებს”; “სიყვარულსა მოციქულნი რაგვარ წერენ”; ”ვეფხისტყაოსანი” და ქრისტიანობა; წმინდა გიორგის რაინდული ნაკადი საქართველოში; გრაალი ”ვეფხისტყაოსანში”.
დრო: 4 ნომბერი, 19:00 საათი
ადგილმდებარეობა: ილიაუნის თეატრი (ჭავჭავაძის გამზ. №32)
დასწრება თავისუფალია.

ვარშავის უნივერსიტეტის პროფესორის, მარიუს ციოლკოვსკის, საჯარო ლექცია - "Coropuna and Solimana: looking for the oracles of the Sacred Mountains of the Incas"
2015-11-05 11:00
5 ნოემბერს, ხუთშაბათს, 11:00 საათზე, ილიას სახელმწიფო უნივერსიტეტის A 101 აუდიტორიაში, ვარშავის უნივერსიტეტის პროფესორი მარიუს ციოლკოვსკი წაიკითხავს საჯარო ლექციას ინკების ცივილიზაციის შესახებ:”Coropuna and Solimana: looking for the oracles of the Sacred Mountains of the Incas”.
ლექცია წარიმართება ინგლისურ ენაზე.
დრო: 5 ნოემბერი, 11:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
დასწრება თავისუფალია.

მცენარეული ნარჩენი ბიომასის ენერგეტიკული გამოყენება
2015-11-05 14:00
5 ნოემბერს, ხუთშაბათს, 14:00-დან 15:30 საათამდე, ილიას სახელმწიფო უნივერსიტეტის G106 აუდიტორიაში ჩატარდება ენერგეტიკის და მდგრადი განვითარების ინსტიტუტისა და ანალიტიკური ცენტრის – „მსოფლიო გამოცდილება საქართველოსთვის“ – ერთობლივი პრეზენტაცია თემაზე: „მცენარეული ნარჩენი ბიომასის ენერგეტიკული გამოყენების შესაძლებლობები საქართველოში“.
პრეზენტაციაზე წარმოდგენილი იქნება გაეროს განვითარების პროგრამის ფარგლებში ჩატარებული კვლევების შედეგები:

ნარჩენი ბიომასის რაოდენობის და განთავსების საველე სამუშაოების შედეგები და შესაბამისი გეოინფორმაციული სისტემა;
საცდელ უბნებზე ტყის ნარჩენი ბიომასის რაოდენობის შეფასება აეროფოტოგადაღების და ფოტოგრამმეტრიის ტექნიკის გამოყენებთ;
ბიომასის ენერგეტიკული გამოყენების სფეროში არსებული სტანდარტების მიმოხილვა და რეკომენდაციები საქართველოში მათ დასანერგად;
სატელიტური ტექნოლოგიების აპრობირება საქართველოს ტყეებში ნარჩენი ბიომასის პოტენციალის კვლევაში.

ასევე მოეწყობა ბიომასის ენერგეტიკული გამოყენების ხელშეწყობისთვის შექმნილი ვებპორტალისა (დაინტერესებულ ორგანიზაციებს შეუძლიათ საკუთარი ინფორმაცია განათავსონ ბიომასის გამოყენების შესაძლებლობებთან დაკავშირებით) და პროექტის ფარგლებში შექმნილი სალექციო და საინფორმაციო მასალების პრეზენტაცია.
პრეზენტაციაზე განხილული იქნება ძირითადი დასკვნები და რეკომენდაციები ბიომასის გამოყენებასთან დაკავშირებით, რაც სამომავლოდ ხელს შეუწყობს საქართველოს ენერგეტიკულ უსაფრთხოების, ტყის შენარჩუნებისა და ეკონომიკური განვითარების მიზნების მიღწევაში.
პრეზენტაციის შემდგომ გათვალისწინებულია დისკუსია.
პრეზენტაციის სრული პროგრამა იხილეთ აქ.
დრო: 5 ნოემბერი, 14:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია (გ. წერეთლის ქ. №1)
დასწრება თავისუფალია.

იუნესკოს მსოფლიო მემკვიდრეობის ძეგლები იტალიაში - პრეზენტაცია ილიაუნის იტალიური კულტურის ცენტრში
2015-11-05 14:30
5 ნოემბერს, ხუთშაბათს, 14:30 საათზე, ილიას სახელმწიფო უნივერსიტეტის იტალიური კულტურის ცენტრში, მანანა სიფრაშვილის ორგანიზებით, მოეწყობა პრეზენტაცია: იუნესკოს მსოფლიო მემკვიდრეობის ძეგლები იტალიაში.
პრეზენტაციას წარმოადგენენ ილიაუნის სტუდენტები ქართულ ენაზე. ლექციების კურსს ხელმძღვანელობს ნინო ჩიკვილაძე.
დრო: 5 ნოემბერი, 14:30 საათი
ადგილმდებარეობა: ილიას სახელმწიფო უნივერსიტეტის S 501 აუდიტორია (გ. წერეთლის ქ. №3)
დასწრება თავისუფალია.

"FabJam Iliauni"
2015-11-05 17:16
საქართველოს განათლებისა და მეცნიერების სამინისტროს ორგანიზებით, 10-17 ნოემბერს თბილისის საერთაშორისო სამეცნიერო კვირეული გაიმართება. კვირეულის ფარგლებში, საქართველოში პირველად ჩატარდება FabJam Iliauni. პროექტი ხორციელდება ილიას სახელმწიფო უნივერსიტეტისა და ილიაუნის სამრეწველო ინოვაციების ლაბორატორიის – FabLab Iliauni – ორგანიზებით. პროექტის პარტნიორია კომპანია “ახალი ნათება”.
პროექტის ფარგლებში, მონაწილეები ერთმანეთს კრეატიული და ინოვაციური დიზაინის სანათების შექმნაში შეეჯიბრებიან. მათ ექნებათ საშუალება, თავიანთი იდეები FabLab Iliauni-ში არსებული თანამედროვე ტექნოლოგიების დახმარებით გარდაქმნან რეალურ პროდუქტებად. მონაწილეებს ასევე ეძლევათ საშუალება, აქსელერაციის აკადემიაში მიიღონ დამატებით საჭირო და საინტერესო ინფორმაცია პირადი განვითარებისთვის.
ვის შეუძლია პროექტში მონაწილეობის მიღება
პროექტში მონაწილეობის მიღება შეუძლია ყველას განურჩევლად ასაკისა და პროფესიისა. მთავარია, მონაწილე იყოს კრეატიული და ჰქონდეს სიახლის შექმნის სურვილი და მოტივაცია. მონაწილეობა შეგიძლიათ იმ შემთხვევაშიც, თუ არ გაქვთ იდეა ან არ გყავთ გუნდი. პროექტის ფარგლებში, გექნებათ საშუალება, მოიფიქროთ იდეა ან თქვენი იდეის განსახორციელებლად იპოვოთ ადამიანი (მონაწილეებს ექნებათ დრო კომუნიკაციისთვის გუნდებად ჩამოყალიბებისას).
გუნდი უნდა შედგებოდეს მაქსიმუმ 3 წევრისგან.
პროექტის ჩატარების ადგილი და დრო

პროექტის დაიწყება 10 ნოემბერს და დასრულდება 17 ნოემბერს.
პროექტი ჩატარდება Fablab Iliauni-ში.

გამარჯვებულები და პრიზები

3 გამარჯვებულ გუნდს გამოავლენს კომპეტენტური ჟიური.

I ადგილი – FabLab Iliauni-ის 3-თვიანი ვაუჩერი და საჩუქარი ”ახალი ნათებისგან”;
II ადგილი – FabLab Iliauni-ის 2-თვიანი ვაუჩერი;
III ადგილი – FabLab Iliauni-ის 1-თვიანი ვაუჩერი.
საუკეთესო დიზაინის სანათი განთავსდება ”ახალი ნათების” მაღაზიაში სარეალიზაციოდ.

მონაწილეობის მისაღებად შეავსეთ მარტივი სარეგისტრაციო ფორმა და ჩვენ აუცილებლად დაგიკავშირდებით.
სარეგისტრაციო ფორმის შევსების ბოლო ვადაა 9 ნოემბერი.
გისურვებთ წარმატებას!

ილიაუნის სამეცნიერო კაფეში: პროფესორ მაია თოდუას საჯარო ლექცია - "მტვერი და კლიმატი"
2015-11-05 19:00
5 ნოემბერს, ხუთშაბათს, 19:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის სამეცნიერო კაფე გიწვევთ შეხვედრაზე ილიას სახელმწიფო უნივერსიტეტის პროფესორთან, ქალბატონ მაიათოდუასთან.
საუბრის თემა: “მტვერი და კლიმატი”.
მომხსენებელი განიხილავს მტვერსა და კლიმატს შორის კავშირს. მტვერი, სათბურის გაზებთან ერთად, მნიშვნელოვან გავლენას ახდენს კლიმატზე და, შესაბამისად, ეკოლოგიასა და ადამიანის ყოფა-ცხოვრებაზე. ჰაერში შეწონილიმტვრის ნაწილაკები (აეროზოლები) არის როგორც ბუნებრივი წარმოშობის, ასევე ადამიანის საქმიანობით გამოწვეული. მათი შესწავლა და გათვალისწინება კლიმატურ მოდელებში აუცილებელია პროგნოზირებისგასაუმჯობესებლად.
შეხვედრის დრო: 5 ნოემბერი, 19:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)
დასწრება თავისუფალია.

ბერლინის ლიტერატურისა და კულტურის კვლევის ცენტრის (ZfL) მკვლევრის, ფალკო შმიდერის, ლექციათა ციკლი XX საუკუნის დიდ მოაზროვნეთა შესახებ
2015-11-07 11:11
9, 10, 12 და 13 ნოემბერს, ილიაუნის სოციალური და კულტურის კვლევის ინსტიტუტის მოწვევით, ბერლინის ლიტერატურისა და კულტურის კვლევის ცენტრის (ZfL) მკვლევარი, დრ. ფალკო შმიდერი, ილიას სახელმწიფო უნივერსიტეტის G106 აუდიტორიაში წარმართავს ლექციათა ციკლს, რომელიც მიეძღვნება XX საუკუნის ფილოსოფიის ისტორიაში ისეთ საკვანძო ფიგურებს, როგორებიც არიან: ვალტერ ბენიამინი, ერნსტ ბლოხი, თეოდორ ადორნო და მიშელ ფუკო. ამ მოაზროვნეების მიდგომათა საერთო ნიშანი ისაა, რომ ყოველი მათგანი ეყრდნობა საზოგადოების მარქსისეულ ანალიზს, რომელმაც XX საუკუნეში ახალ გამოცდილებებს გაუღო კარი, ბოლოდროინდელი ისტორიული გამოცდილების გადმოსახედიდან კი კრიტიკის ქარცეცხლში მოექცა. ციკლის თითოეულ ლექციაში წარმოდგენილი იქნება ამ ავტორთაგან ერთ-ერთის ძირითადი სააზროვნო ფორმები და დაისმება კითხვა, თუ რამდენად აქტუალურნი შეიძლება იყვნენ ეს პოლიტიკური მოაზროვნეები დღეს.
ფალკო შმიდერის შესახებ
დრ. ფალკო შმიდერი (Falko Schmieder) – კულტურის მკვლევარი, ბერლინის ლიტერატურისა და კულტურის კვლევის ცენტრის (ZfL) დირექტორის პირადი რეფერენტი და მეცნიერ-თანამშრომელი.
დრეზდენის ტექნიკურ უნივერსიტეტში, ბერლინის ჰუმბოლდტის უნივერსიტეტსა და ბერლინის თავისუფალ უნივერსიტეტში 1994–2000 წლებში კომუნიკაციისა და პოლიტიკის მეცნიერებების, სოციოლოგიისა და ფილოსოფიის შესწავლის შემდეგ, შმიდერმა 2004 წელს ბერლინის თავისუფალ უნივერსიტეტში დაიცვა დისერტაცია.
შრომები:

„ლუდვიგ ფოიერბახი და კლასიკური ფოტოგრაფიის შემოსვლა. ანთროპოლოგიური და ისტორიული მატერიალიზმის ურთიერთმიმართებისათვის“, 2004;
„ცნების ისტორია და ისტორიული სემანტიკა. გზამკვლევი“ (ერნსტ მიულერთან ერთად), 2015.

ლექციების განრიგი
ვალტერ ბენიამინი („პასაჟების პროექტი“, “ისტორიის ცნების შესახებ”)
დრო: 9 ნოემბერი, 14:00 საათი
ერნსტ ბლოხი („ნაკვალევები“, „დღევანდელობის მემკვიდრეობა“, „პოლიტიკური მოზომვები, ჟამიანობა, ფორმერცი“)
დრო: 10 ნოემბერი, 13:00 საათი
თეოდორ ადორნო („განმანათლებლობის დიალექტიკა“, „ნეგატიური დიალექტიკა“)
დრო: 12 ნოემბერი, 13:00 საათი
მიშელ ფუკო („სიტყვები და საგნები“, არქეოლოგია, გენეალოგია)
დრო: 13 ნოემბერი, 14:00 საათი
ლექციები ჩატარდება ილიას სახელმწიფო უნივერსიტეტის G 106 აუდიტორიაში (გ. წერეთლის ქ. №1)
ლექციებზე დასწრება თავისუფალია.

პროფესორ ჟან-დომინიკ პოლაკის სემინარი: სადოქტორო პროგრამების ინტერნაციონალიზაცია, როგორც ხარისხის გაუმჯობესების წინაპირობა
2015-11-09 09:30
9-10 ნოემბერს, 9:30 საათზე, ილიას სახელმწიფო უნივერსიტეტის A101 აუდიტორიაში, Erasmus+ის ეროვნული ოფისის ორგანიზებით, პარიზის პიერ და მარი კიურების უნივერსიტეტის პროფესორი, ჟან-დომინიკ პოლაკი (Jean-Dominique Polack), ჩაატარებს სემინარს თემაზე: სადოქტორო პროგრამების ინტერნაციონალიზაცია, როგორც ხარისხის გაუმჯობესების წინაპირობა (Internationalization of doctoral programmes as precondition for quality enhancement).
სემინარის სამიზნე აუდიტორიას წარმოადგენს სადოქტორო პროგრამების შემუშავებასა და განხორციელებაში მონაწილე აკადემიური და ადმინისტრაციული პერსონალი.
ღონისძიებაზე დასწრების მსურველებმა გთხოვთ მიმართოთ ილიას სახელმწიფო უნივერისტეტის განვითარების სამსახურს: development@iliauni.edu.ge
დრო: 9-10 ნოემბერი, 9:30 საათი
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ. №32)

დოქტორ ფალკო შმიდერის საჯარო ლექცია: ვალტერ ბენიამინი - „პასაჟების პროექტი“, "ისტორიის ცნების შესახებ"
2015-11-09 14:00
9 ნოემბერს, 14:00 საათზე, ილიას სახელმწიფო უნივერსიტეტის G106 აუდიტორიაში, ილიაუნის სოციალური და კულტურის კვლევის ინსტიტუტის მოწვევით, XX საუკუნის დიდ მოაზროვნეთა შესახებ ლექციათა ციკლის ფარგლებში, ბერლინის ლიტერატურისა და კულტურის კვლევის ცენტრის (ZfL) მკვლევარი, დრ. ფალკო შმიდერი წაიკითხავს საჯარო ლექციას თემაზე: ვალტერ ბენიამინი – „პასაჟების პროექტი“, “ისტორიის ცნების შესახებ”.
ვალტერ ბანიამინი შეგვიძლია განვიხილოთ ძირითად წარმომადგენლად იმისა, რასაც კულტურის მეცნიერების პირველ ტალღას უწოდებენ. მის აზროვნებაში თეოლოგიური მოტივები სეკულარულ სააზროვნო ფორმებს ერწყმის და ფსიქოანალიზის ცნებები შეაქვს კულტურის თეორიაში. თავის გვიანდელ ისტორიულ კონცეფციას ის ისტორიის კონცეფციაში ერთგვარ კოპერნიკისებრ გადატრიალებად მიიჩნევს. ის ემიჯნება ისტორიზმს, ისევე, როგორც ისტორიის ფილოსოფიასა და ორთოდოქსულ მარქსიზმს და, დამოუკიდებელი მეთოდის გარდა, მრავალ ახალ ცნებასაც ავითარებს (დიალექტიკური ხატი/დიალექტიკა უმოძრაობაში, შემეცნებადობის ახალი, ისტორიული ინდექსი), რომელთა ნაყოფიერების გამოცდაც მას სურდა „XIX საუკუნის [კრიტიკული]ისტორიის“ შესახებ თავის დაუსრულებლად დარჩენილ „პასაჟების პროექტში“.
დრო: 9 ნოემბერი, 14:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი (გ. წერეთლის ქ. №1)

ესტონეთის საგარეო საქმეთა მინისტრის, მარინა კალიურანდის, საჯარო ლექცია: საგარეო პოლიტიკის გამოწვევები 2015-2016
2015-11-09 15:30
9 ნოემბერს, 15:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ ესტონეთის საგარეო საქმეთა მინისტრი, მარინა კალიურანდი, წაიკითხავს საჯარო ლექციას.
ლექციის თემა: საგარეო პოლიტიკის გამოწვევები 2015-2016
ლექციის შემდეგ გაიმართება დისკუსია.
სამუშაო ენა: ინგლისური
დრო: 9 ნოემბერი, 15:30 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. №32)
დასწრება თავისუფალია.

ილიაუნის ლიტერატურულ კლუბში: უმბერტო ეკოს ესეების კრებულის პრეზენტაცია
2015-11-09 19:00
9 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი“ ილიაუნის ლიტერატურული კლუბი და გამომცემლობა ”დიოგენე“ გიწვევთ უმბერტო ეკოს ესეების კრებულის პრეზენტაციაზე. კრებული, სახელწოდებით – ”მტრის ხატის შექმნა“, იტალიურიდან თარგმნეს ხათუნა ცხადაძემ, დარეჯან კიკოლიაშვილმა და ნათია ბერიშვილმა. კლუბის სტუმრები წიგნის მთარგმნელები იქნებიან.
კრებულში შესული ესეების უმეტესობა დაწერილია ”შეკვეთით”, როგორც ჟურნალების თემატური ნომრებისთვის, ასევე კონფერენციებზე წაკითხული მოხსენებების საფუძველზე. ასე რომ, სხვადასხვა თემას სხვადასხვა შემთხვევა განსაზღვრავდა: რატომ იქმნიან ადამიანები დღემდე მტრის ხატს? როდის უჩნდება ადამიანის ემბრიონს სული? როგორ აისახება მეცნიერულ-ტექნიკური პროგრესი დიპლომატიურ სამსახურზე?.. უსაზღვრო ერუდიცია ხელს არ უშლის ავტორს, ამა თუ იმ თემაზე მსუბუქი ტონით ისაუბროს, ანუ თავადაც იხალისოს და მკითხველიც გაართოს.
წიგნი შედის სერიაში ”დიოგენეს ბიბლიოთეკა“ და პრეზენტაციაზე სპეციალურ ფასად, 10 ლარად გაიყიდება.
დრო: 9 ნოემბერი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი“ (ჭავჭავაძის გამზ. №32)
დასწრება თავისუფალია.

ghj
2015-11-10 10:56

ილიაუნის პროგრამა განათლებისა და მეცნიერების სამინისტროს მიერ ორგანიზებული მეცნიერებისა და ინოვაციების საერთაშორისო კვირეულის ფარგლებში
2015-11-10 11:00
საქართველოს განათლებისა და მეცნიერების სამინისტროს ორგანიზებით, 10-17 ნოემბერს გაიმართება მეცნიერებისა და ინოვაციების საერთაშორისო კვირეული – საქართველო 2015.
კვირეულის ფარგლებში, ილიას სახელმწიფო უნივერსიტეტი არაერთ საინტერესო ღონისძიებას გთავაზობთ:

ღონისძიების დასახელება
ღონისძიების ჩატარების ადგილი/ მისამართი
ღონისძიების ჩატარების დრო
და ხანგრძლივობა

პასკალის პრემიის ლაურეატების კონფერენცია
ვრცლად
ღონისძიება ფეისბუქზე
ბოტანიკურის ქ. #1, ილიას
სახელმწიფო უნივერსიტეტის
ბოტანიკის ინსტიტუტი
12 ნოემბერი,
11:00 საათი
დასწრება თავისუფალია.

ილიაუნის სამეცნიერო კაფეს აქტივობები (პოპულარულ-სამეცნიერო ხასიათის ლექციები ყავისა და ჩაის თანხლებით)
ვრცლად
ღონისძიება ფეისბუქზე

ილია ჭავჭავაძის #32, ილიას
სახელმწიფო უნივერსიტეტის
წიგნის სახლი „ლიგამუსი“
10-17 ნოემბერი, 18:00-19:30 საათი
დასწრება თავისუფალია.

ილიაუნის ახალგაზრდა მკვლევართა ქსელში გაწევრიანებული სკოლის მოსწავლეების ექსკურსია
ვრცლად
ილიას სახელმწიფო უნივერსიტეტის
აბასთუმნის ასტროფიზიკური ობსერვატორია
15 ნოემბერი
აქტივობა ქსელის მოსწავლეებისთვის

ფაბჯემი
თემა: კრეატიული და ინოვაციური დიზაინის სანათების შექმნა
ვრცლად
ღონისძიება ფეისბუქზე

ილიაუნის მომავლის სამრეწველო ინოვაციების ლაბორატორია, ფაბლაბი.
S კორპუსი, გ. წერეთლის #1
10-17 ნოემბერი
დარეგისტრირდით:
https://goo.gl/H9Fzyr

რეგისტრაციის ბოლო ვადა: 9 ნოემბერი

გეიმჯემი
თემა: ქართული ფოლკლორის მოტივებზე კომპიუტერული თამაშის პროტოტიპის შექმნა
ვრცლად
ღონისძიება ფეისბუქზე

ილიაუნის კომპიუტერული თამაშების ლაბორატორია, ფაბლაბი. H კორპუსი,
თამარაშვილის 4 ა
14-15 ნოემბერი
დარეგისტრირდით:
https://goo.gl/JNjNdM
რეგისტრაციის ბოლო ვადა: 13 ნოემბერი

საჯარო ლექცია – პრეზენტაცია:
ნიკოლოზ თუშაბრამიშვილი “პირველყოფილ ადამიანთა უძველესი სადგომ-სახელოსნოები საქართველოში”
ვრცლად
ღონისძიება ფეისბუქზე
”ექსპო ჯორჯია”, მე-3 პავილიონი, წერეთლის გამზ. #118
10 ნოემბერი,
15:00 საათი
დასწრება თავისუფალია

საჯარო ლექცია – პრეზენტაცია:
გია მაჩაბელი “კიბორჩხალას ნისლეულის მაღალსიხშირული გამოსხივება”
ვრცლად
ღონისძიება ფეისბუქზე
”ექსპო ჯორჯია”, მე-4 და მე-5 პავილიონები, წერეთლის გამზ. #118
14 ნოემბერი,
13:00 საათი
დასწრება თავისუფალია.

ილიას სახელმწიფო უნივერსიტეტის ახალგაზრდა მკვლევართა ქსელში გაწევრიანებული მოსწავლეების პრეზენტაციები სამეცნიერო თემატიკაზე
ვრცლად
ილია ჭავჭავაძის #32, ილიას
სახელმწიფო უნივერსიტეტის
წიგნის სახლი „ლიგამუსი“
13 ნოემბერი,
14:00 საათი
დასწრება თავისუფალია.

STEM ღია კარის დღეები
ვრცლად
E კორპუსი, ილიას სახელმწიფო უნივერსიტეტი
10-17 ნოემბერი
დარეგისტრირდით:
https://goo.gl/NWwJ2J
და დეტალებზე ჩვენ დაგიკავშირდებით

ილიაუნის აქსელერაციის აკადემიის სემინარები
E კორპუსი, აუდიტორია 207 / ილიას სახელმწიფო უნივერსიტეტი
10-17 ნოემბერი, 18:00 საათი
დასწრება თავისუფალია.

ილიას სახელმწიფო უნივერსიტეტის საგამოფენო სტენდი
”ექსპო ჯორჯია”, წერეთლის გამზ. #118
14 ნოემბერი,
11:00-18:00 საათი

დამატებითი ინფორმაციისთვის: pr@iliauni.edu.ge
